वाशिंगटन, अमेरिका के विदेश विभाग ने शुक्रवार को अमेरिकी नागरिकों के लिए चेतावनी जारी की है। विभाग की ओर से जारी की गई चेतावनी में कहा गया है कि आतंकवादी रूस में चल रहे फुटबाल विश्व कप आयोजन स्थलों को अपना निशाना बना सकते हैं। विदेश विभाग ने रूस में अगले एक माह तक चलने वाले विश्व कप के दौरान आतंकवादियों की किसी खास गतिविधी या हमले के बारे में कोई जिक्र नहीं किया है। विभाग ने एक यात्रा परामर्श में कहा, 'विश्व कप जैसे बड़े पैमाने पर अंतरराष्ट्रीय कार्यक्रम आतंकवादियों को एक बड़ा लक्ष्य उपलब्ध कराते हैं।'